NDR พุ่งแรง! รับมติออกวอร์แรนต์แจกผู้ถือหุ้นเดิม 107.50 ล้านหน่วย
NDR พุ่งแรง! รับมติออกวอร์แรนต์แจกผู้ถือหุ้นเดิม 107.50 ล้านหน่วย ราคาการใช้สิทธิ 3 บาท ล่าสุด ณ เวลา 10.18 น. ราคาอยู่ที่ 4.48 บาท บวก 0.34 บาท หรือ 8.21% สูงสุดที่ 4.68 บาท ต่ำสุดที่ 4.36 บาท มูลค่าซื้อขายที่ 53.23 ล้านบาท
27 ก.ย. 2559

ผู้สื่อข่าวรายงานว่า ราคาหุ้นบริษัท เอ็น.ดี.รับเบอร์ จำกัด (มหาชน) หรือ NDR ณ เวลา 10.18 น. ราคาอยู่ที่ 4.48 บาท บวก 0.34 บาท หรือ 8.21% สูงสุดที่ 4.68 บาท ต่ำสุดที่ 4.36 บาท มูลค่าซื้อขายที่ 53.23 ล้านบาท ขณะที่ดัชนีตลาดหุ้นไทยโดยรวมบวก 0.35%

โดยราคาหุ้นปรับตัวขึ้นแรงรับมติที่ประชุมคณะกรรมการวานนี้ (26 ก.ย.) ออกหุ้นเพิ่มทุน 107,500,000 หุ้น เพื่อรองรับการใช้สิทธิของหลักทรัพย์แปลงสภาพ ใบสำคัญแสดงสิทธิที่จะซื้อหุ้นสามัญของ บริษัท เอ็น.ดี. รับเบอร์ จำกัด (มหาชน) รุ่นที่ 1 (NDR-W1) จัดสรรให้กับผู้ถือหุ้นสามัญเดิม อัตราส่วน (หุ้นเดิม : หลักทรัพย์แปลงสภาพ) 2 : 1 อัตราการใช้สิทธิ (ใบสำคัญแสดงสิทธิ : หุ้น) 1 : 1 ราคาการใช้สิทธิ 3 บาทต่อหุ้น อายุใบสำคัญแสดงสิทธิ 2 ปี นับแต่วันที่ออกและเสนอขายใบสำคัญแสดงสิทธิ